Subject: [DKIM katki]Re: Andmete avalikustamisest
From: "Erki Palm" <[email-masked]>
To: "Kertu Saul - KA" <[email-masked]>
Cc: "Konkurentsiamet Info - KA" <[email-masked]>
Date: Fri, 16 May 2025 13:46:19 +0300

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

HOIATUS! See e-kiri võib olla liba-, õngitsus- või pahaloomuline, kuna on 
saadetud asutusest, kus meiliserver on vigaselt seadistatud.
Rohkem infot: KKK | teenusveeb <https://teenused.rit.ee/et/kkk>  -> E-post 
ja kalender.

Tere.

OÜ Vaks veeteenuse hinnakujunduse andmed on avalikustatud Võru valla 
veebilehel (https://voruvald.ee/vesi-ja-kanalisatsioon).

Lugupidamisega

Erki Palm
OÜ Vaks juhataja

06.05.2025 17:13 Kertu Saul - KA kirjutas:

Tere!

Konkurentsiameti ja Eesti Vee-ettevõtete Liidu erinevatel seminaridel on 
olnud küsimuseks ühisveevärgi ja -kanalisatsiooni teenuse (veeteenuse) 
hindade ja hinnakujundusega seotud andmete avalikustamine. Ka 
Kliimaministeeriumi algatatud veereformi projekti probleemipuus on üheks 
lahendamist vajavaks teemaks tariifide läbipaistmatus. Andmete 
avalikustamine ja tariifide läbipaistvus on otseselt seotud ettevõtte 
ärisaladustega.

Teavitame, et Konkurentsiamet koostas ja avaldas oma veebileheküljel 
„Ärisaladuse juhise“ (Ärisaladuse juhis | Konkurentsiamet 
<https://www.konkurentsiamet.ee/asutus-uudised-ja-kontakt/organisatsioon/arisaladuste-juhis> 
 ). Juhise põhieesmärk on anda praktilisi suuniseid ja selgitada, kuidas 
Konkurentsiamet töötleb teavet, mida ettevõtja peab ärisaladuseks. Muuhulgas 
on käsitatud teavet, millele ärisaladuse kaitse ei laiene.

Avaliku teabe seaduse (AvTS) järgi kuuluvad avalikustamisele andmed sellise 
vara ja eelarveraha kasutamise kohta, mille riik või kohaliku omavalitsuse 
üksus on andnud üle riigi või kohaliku omavalitsuse üksuse asutatud või 
nende osalusega eraõiguslikele juriidilistele isikutele (AvTS § 28 lg 1 p 
21). AvTS järgi on teabevaldaja kohustatud avalikustama andmed kaubaturul 
valitsevas seisundis olevate, eri- või ainuõigust või loomulikku monopoli 
omavate äriühingute hinnakujunduse kohta ning andmed üldkasutatavate 
teenuste osutamise kohta, samuti muudatuste kohta teenuste osutamise 
tingimustes ja hindades enne selliste muudatuste rakendamist (AvTS § 28 lg 1 
p 26 ja 27).

Teabevaldajaks AvTS tähenduses on ettevõtja, kes on kaubaturul valitsevas 
seisundis, omab eri- või ainuõigust või loomulikku monopoli teabe osas, mis 
puudutab kaupade ja teenuste pakkumise tingimusi, hindu ja nende muudatusi. 
Kuna vee-ettevõtjad omavad loomulikku monopoli, siis kehtivad neile ka teabe 
avalikustamise sätted.

Konkurentsiamet soovitab, et kõik teabevaldajad, eelkõige aga 
majandusregulatsioonile allutatud teabevaldajad (näiteks vee-ettevõtjad) 
avaldaksid oma või kohaliku omavalitsuse üksuse veebilehel 
hinnakooskõlastamise/ -määramise otsuse(d) või sellest/ nendest vähemalt 
järgnevad hinnakujunduse komponendid (ühikkulud):

1) muutuvkulud (lisaks tuua välja alajaotus)

2) reguleeritud tegevuse (RT) tegevuskulud

3) reguleeritud tegevuse (RT) kapitalikulu ehk kulum

4) reguleeritud tegevuse (RT) põhjendatud tulukus ehk ärikasum

5) järelevalvetasu

6) reguleeritud tegevuse (RT) keskmine hind

Hea meel on näha ja tunnustame, et vee-ettevõtjate seas on mitmeid, kes on 
juba teinud Konkurentsiameti hinnaotsuse(d), enamasti kogu ulatuses, oma 
veebilehel tarbijatele ja muudele huvilistele avalikuks.

Hinnakujunduse andmed võib avalikustada[1] näiteks järgmise tabeli kujul:

Rida

Ühisveevärgi ja -kanalisatsiooni teenuse hinna komponendid

€/m3

1.

Muutuvkulud

1.1

Vee erikasutusõiguse tasu

1.2

Saastetasu

1.3

Elektri kulu

1.4

Teiselt vee-ettevõtjalt ostetav teenus

2.

Tegevuskulud

3.

Kapitalikulu

4.

Põhjendatud tulukus

5.

Järelevalvetasu

6.

Ühisveevärgi ja -kanalisatsiooni teenuse keskmine hind

*Veergu €/m3 märgitavad andmed arvutada kogukulu jagamisega võetud joogivee 
ja reoveeteenuse müügikoguste summaga.

Konkurentsiamet soovib lõpptulemusena avaldada oma veebilehel 
vee-ettevõtjate kui majandusregulatsioonile allutatud teabevaldajate lõikes 
hinnaotsuste järgi kooskõlastatud/ määratud hindade komponentide jaotuse (vt 
allpool näidisjoonis).

Kui ettevõtjad siiski loevad ülaltoodud tabelis nimetatud teabe 
ärisaladuseks ning seda avaldama ei nõustu, palume sellest koos 
argumenteeritud põhjendustega (vt detailsemalt juhisest) teavitada.

Palume vee-ettevõtjatel teavitada Konkurentsiametit hiljemalt 20.05.2025, 
millist eelnevalt nimetatud andmete avalikustamise varianti on ettevõtja 
otsustanud kasutada (lisades viide/ link). Teavituskirja palume saata 
aadressil [email-masked] <mailto:[email-masked]> .

[1] Kogu ulatuses avalikule otsusele täienduseks või selle asemel

Tervitades

Kertu Saul
hinnaregulatsiooni osakonna juhataja
hinnaregulatsiooni osakond
[email-masked] <mailto:[email-masked]>

Konkurentsiamet
Tatari 39, 10134 Tallinn
 <https://www.konkurentsiamet.ee> www.konkurentsiamet.ee

  _____

[1] Kogu ulatuses avalikule otsusele täienduseks või selle asemel